Fundargerð

70. ársþings HSS



Haldið í Félagsheimilinu Baldri, Drangsnesi

miðvikudaginn 3. maí 2017

70. ársþing HSS haldið í Félagsheimilinu Baldri á Drangsnesi miðvikudaginn 3. maí 2017 kl. 19:30. Tuttugu og fimm fulltrúar frá sex aðildarfélögum sóttu þingið; Umf. Geisla, Umf. Neista, Umf. Leifi heppna, Skíðafélagi Strandamanna, Golfklúbbi Hólmavíkur og Sundfélaginu Gretti. Auk fulltrúa frá félögum sat gestur frá UMFÍ fundinn.

Félagsheimilinu Baldri á Drangsnesi miðvikudaginn 3. maí kl. 19:30

Dagskrá þingsins:

1. Þingsetning

2. Tilnefning fundarstjóra, varafundarstjóra, og tveggja fundarritara

3. Skipun kjörbréfanefndar

4. Skýrsla stjórnar

5. Lagðir fram endurskoðaðir reikningar

6. Skýrsla framkvæmdastjóra

7. Kosning nefnda þingsins

 a. Uppstillingarnefnd

 b. Fjárhagsnefnd

 c. Íþróttanefnd

 d. Allsherjar og laganefnd

8. Framkomnar tillögur lagðar fram og vísað til nefnda

9. Nefndarstörf

10. Nefndarálit, umræður og atkvæðagreiðslur

11. Kosningar

 a. Stjórn og varastjórn

 b. Tveir endurskoðendur og tveir til vara.

 c. Ráð og nefndir skv. gildandi samþykktum og reglugerðum.

12. Önnur mál

13. Þingslit

# Fulltrúafjöldi félaga:

Fulltrúafjöldi aðildarfélaga árið 2017 er eftirfarandi:

* Umf. Geislinn.................................. 20
* Skíðafélag Strandamanna............... 8
* Umf. Neisti..................................... 8
* Umf. Hvöt...................................... 5
* Umf. Leifur Heppni........................ 5
* Sundfélagið Grettir........................ 5
* Golfklúbbur Hólmavíkur................ 4

# 1. Þingsetning

Formaður HSS, Vignir Örn Pálsson setti fundinn og bauð þingfulltrúa og gesti þingsins velkomna. Gestur þingsins var Ómar Bragi Stefánsson, landsfulltrúi UMFÍ.

# 2. Tilnefning fundarstjóra, varafundarstjóra og tveggja fundarritara

Vignir tilnefndi Aðalbjörgu Óskarsdóttur sem fundarstjóra og Jón E. Halldórsson sem varafundarstjóra. *Samþykkt samhljóða.*

Þá gerði formaður tillögu um Hrafnhildi Þorsteinsdóttur og Jóhönnu Rósmundsdóttur sem fundarritara. *Samþykkt samhljóða.*

Aðalbjörg Óskarsdóttir tók við fundarstjórn og þakkaði fyrir traustið.

# 3. Skipun kjörbréfanefndar

Aðalbjörg lagði fram tillögu um að Ragnar Bragason, Júlíus Jónsson og Margrét Ólöf Bjarnadóttir skipuðu kjörbréfanefnd. *Samþykkt samhljóða.*

Kjörbréfanefnd tók til starfa og tók Ragnar við kjörbréfum.

# 4. Skýrsla stjórnar

Vignir Örn Pálsson formaður las skýrslu stjórnar og fór í grófum dráttum yfir starf sambandsins síðastliðið starfsár. Skýrsla stjórnar var svohljóðandi:

---

Stjórn HSS var þannig skipuð sl- starfsár. Formaður Vignir Örn Pálsson, varaformaður Ragnar Bragason, gjaldkeri Þorsteinn Newton, ritari Hrafnhildur Þorsteinsdóttir og Guðbjörg Hauksdóttir meðstjórnandi.

Íþróttastarf:

Héraðsmót HSS í skiptigöngu fór fram inní Selárdal á vegum Skíðafélags Strandamanna veturinn 2016. Badmintonmót fór fram 27. febrúar, Borðtennismót 25 mars og Körfuboltamót HSS fór fram 26 mars um páskana á Hólmavík. 30. apríl fóru félagar úr Bridgefélagi Hólmavík norður í Árneshrepp og kepptu félaga úr Leifi heppna í bridge í Norðurfirði.

Götuhlaup fór fram á Hólmavíkur 26. maí. Pollamót HSS 14 ára og yngri var haldið á Hólmavík í tengslum við Hamingjudagana. Héraðsmót HSS í frjálsum fór fram föstudaginn 22. júlí á Sævangsvelli. Barnamót HSS í frjálsum fór fram 18. ágúst á Sævangi í samstarfi við umf. Hvöt. 2 keppendur frá HSS tóku þátt í Samvestmóti á Bíldudal 13 ágúst.

7 keppendur frá HSS tóku þátt í Landmóti UMFÍ 50+ á Ísafirði, 4 kepptu í bridge, 1 í golfi og 2 í frjálsum.

9 krakkar fóru til keppni á Unglingalandsmóti UMFÍ í Borgarnesi um verslunarmannahelgina. Kepptu þau í fótbolta, körfubolta og frjálsum. Náðu mörg þeirra góðum árangri á mótinu. HSS var í samstarfi með USVH einsog undanfarin ár með þátttöku í mótinu. Í þetta sinn fólst samstarfið aðeins í sameiginlegum tjaldbúðum og grillveislum og því um líku.

Krakkar úr HSS tóku þátt í viðburðum á vegum Samvest á árinu 2016 í Hafnarfirði og einnig fóru nokkrir krakkar á Silfurleika ÍR.

2 strákar frá okkur fóru í Körfuboltabúðir Vestra s.l. vor, þessir strákar eru búnir að vera keppa með Vestra vetuinn 2015 til 2016 og héldu því áfram veturinn 2016 til 2017. Friðrik Heiðar Vignisson keppti með 9 og 10 flokki s.l. vetur og Stefán Snær Ragnarsson með 10. flokki. HSS fékk 1 tíma hjá umf. Geisla í viku núna í vetur í Íþróttamiðstöðinni á Hólmavík fyrir strákana til að æfa sig og fleiri til að æfa með þeim. HSS sendi lið á Staðarskálamótið á Hvammstanga sem haldið var 2 kvöld milli jóla og nýjárs.

Ragnar Bragason fór á sambandsráðsfund UMFÍ að Laugum í Sælingsdal í október. Vignir Pálsson fór á formannafund ÍSÍ í nóvember.

Framkvæmdastjórn:

Elísabet Kristmundsdóttir var framkvæmdastjóri HSS fram yfir ULM í Borgarnesi. Elísabet gegndi þessu starfi samhliða störfum sínum hjá Strandabyggð við gunnskólann og einnig var hún þjálfari hjá umf. Geislanum.

Súpufundur stjórnar HSS og stjórnarmanna aðildarfélaga HSS ásamt fulltrúum frá ÍSÍ var haldinn á Drangsnesi í mars sl. HSS gerði styrktarsamning við Strandabyggð á árinu 2016 til 3 ára.

Ég vil þakka öllum sem hafa starfað með mér í stjórn HSS. Ég vil einnig þakka öllum sem styrkt hafa sambandið á árinu með einhverjum hætti.

---

Fundarstjóri gaf orðið laust um skýrslu stjórnar.

Esther spyr út í samstarf HSS og Vestra í körfubolta og samstarf Geislans og Vestra í fótbolta, hver ástæðan sé. Vignir svarar að á sínum tíma hafi málin þróast þannig að stjórnarmenn hófu samstarfið og var þá skráð á HSS þar sem börn frá Drangsnesi voru þá með í hópnum. Vignir veltur því upp hvort tímabært sé að færa starfið í körfuboltanum einnig undir hatt ungmennafélaganna, þannig að allt samstarf við Vestra sé undir einn hatt. Þarf að gera samstarfssamning til að iðkendur séu skráðir í Geisla en ekki eingöngu Vestra.

Skýrsla stjórnar borin upp til atkvæða. *Samþykkt samhljóða.*

# 5. Lagðir fram endurskoðaðir reikningar

Þorsteinn Newton gjaldkeri stjórnar HSS lagði fram endurskoðaða reikninga ársins 2016. Þorsteinn fór yfir reikninga og útskýrði einstaka töluliði.

## Helstu upphæðir ársreiknings 2016:

* Tekjur alls: 3.719.719 kr.
* Gjöld alls: 2.852.554 kr.
* Skuld og eigið fé kr. 5.894.380 kr.
* Eigið fé og eignir er kr. 2.768.980 kr.
* Handbært fé alls: 5.894.380 kr.
* Á árinu var hagnaður sem nemur 866.785 kr.

Þorsteinn fer yfir sundurliðaðan ársreikning og útskýrir einstaka töluliði.

* *Skammtímaskuldir. Viðskiptaskuldir liður 95700.* HSS skuldar 3 ár í sérsjóð HSS sem nemur rúmri milljón króna.
* *Eigið fé. Tekjuafgangur ársins liður 91300.* Tekjuafgangur hefur aukist á milli ára.
* *Liður 7.* Ekki greiddur úr Lottósjóði til félaganna Leifs Heppna og Sundfélagsins Gretti þar sem ekki var haldinn aðalfundur.
* *Liður 22.* Handbært fé að aukast. Félagið stendur ágætlega og um að gera að stýra þeim rétt.

Aðalbjörg spyr hvort Kaldraneshreppur hafi ekki styrkt HSS á á síðasta ári. Þorsteinn úrskýrir að Kaldraneshreppur styrkti félagið ekki en Strandabyggð og Árneshreppur hafi styrkt.

Fundarstjóri gaf orðið laust um reikninga.

Athygli vakin á að rekstrarkostnaður skrifstofu hafi lækkað á milli ára. Þorsteinn útskýrir að fjárfest var í tölvu á árinu 2015.

Vignir vekur athygli á að hækkun sé vegna getrauna. Skýrist í aukinni sölu.

Fundarstjóri lagði ársreikninga fram til samþykktar. *Samþykktir samhljóða.*

# Ávarp gesta

Fundarstjóri bauð gesti þingsins frá UMFÍ að ávarpa þingið.

Ómar Bragi Stefánsson frá UMFÍ steig í pontu. Mikils virði að fólk gefi sig í ungmennastarfið. Gott að staða Héraðssambandssins sé góð.

Verkefni UMFÍ er með mörg verkefni, skrifstofur í Reykjavík og á Sauðárkróki alltaf opnar ef fólk vill leita þangað.

Hreyfivika er framundan, hvatt til almennrar hreyfingar og framkvæmdin er einföld. Tengiliður UMFÍ er alltaf tilbúinn til samstarfs.

Landsmót 50+ verður í Hveragerði í sumar og er vaxandi mót. Verið að færa sig meira á hinn félagslega þátt.

Unglingalandsmót verður á Egilsstöðum í sumar og fólk hvatt til að mæta. Til eru bæklingar um þessi landsmót sem fólk getur nálgast á þinginu.

 Stóra landsmótið á fjögurra ára fresti fær nýtt hlutverk árið 2018 á Sauðárkróki og verður opið öllum. Allir geta skráð sig, ekki lengur afreksíþróttakeppni. Tugir af viðburðum og fólk velur sína dagskrá. Aldurstakmarkið verður 18 ára. Landsmót 50+ verður keyrt á sama tíma á Sauðárkróki.

Ómar kynnir samstarf við landmót í Álaborg í Danmörku í júní í sumar. Um 40 manns eru búnir að skrá sig á mótið og er á hagstæðu verði. UMFÍ hverja aðildafélög að taka þátt, HSS er ekki með skráðan þátttakanda en eru tvö til þrjú sæti laus.

Loks þakkar Ómar fyrir sig og óskar þingfulltrúum góðs gengis á þinginu og starfsárinu framundan.

Aðalbjörg fundarstjóri þakkar Ómari fyrir ávarpið.

# 3.2. Úrskurður kjörbréfanefndar

Kjörbréfanefnd kom nú fram eftir að hafa lokið störfum. Ragnar Bragason formaður jörbréfanefndar skilar áliti fyrir hönd nefndarinnar.

Athugasemdir gerðar; varðandi Jón E. Halldórsson og Esther Ösp Valdimarsdóttir sem er ekki skráðir félagar í Umf. Geisla samkvæmt Felix. Dagbjört Torfadóttir er ekki skráður félagi í Sundfélaginu Gretti. Vignir útskýrir hvernig breyting á Felix geti auðveldað skráningu í félagatal, tengt við Íslykil og rafræn skilríki. Aðalbjörg leggur það til við fundarstjóra að borið sé upp til atkvæðis að nefndir aðilar fái að ganga félögin og fari með atkvæðarétt fyrir félagið á þinginu. Ómar bætir við að í KSÍ er ekki farið yfir félagatal, þar þurfi fulltrúar ekki að koma frá aðildarfélögum. Eðlileg vinnuregla hjá HSS sem er góð í sjálfu sér og eyðir misskilning.

*Samþykkt samhljóða.*

Ragnar Bragason kynnir niðurstöður

* Umf. Geislinn, 10 fulltrúar. Júlíus Jónsson, Friðrik Vignisson, Þuríður S. Friðriksdóttir, Hrefna Guðmundsdóttir, Hrafnhildur Þorsteinsdóttir, Þorsteinn Newton, Jóhanna Rósmundsdóttir, Elísa Mjöll Sigurðardóttir, Jón E. Halldórsson og Esther Ösp Valdimarsdóttir.
* Sundfélagið Grettir, 1 fulltrúi: Dagbjört H. Torfadóttir.
* Leifur Heppni, 3 fulltrúar: Bjarnheiður Fossdal, Björn Torfason og Oddný Þórðardóttir.
* Golfklúbbur Hólmavíkur, 2 fulltrúar: Birna Richardsdóttir og Signý Ólafsdóttir.
* Skíðafélag Strandamanna, 6 fulltrúar: Vignir Örn Pálsson, Ragnar Bragason, Hilmar Tryggvason, Rósmundur Númason, Stefán Snær Ragnarsson og Kristján Tryggvason.
* Umf. Neisti, 3 félagar: Aðalbjörg Óskarsdóttir, Guðbjörg Hauksdóttir og Margrét Bjarnadóttir.
* Umf. Hvöt, enginn fulltrúi.

Samtals voru 25 félagar mættir á þingið og samþykktir af kjörbréfanefnd.

Fundarstjóri ber niðurstöður kjörbréfanefndar upp til samþykktar. *Samþykkt með öllum atkvæðum.*

# 7. Kosning nefnda þingsins

Fundarstjóri las upp tillögu stjórnar um skiptingu í uppstillingarnefnd, fjárhagsnefnd, íþróttanefnd og allsherjar- og laganefnd. Tillaga stjórnar varðandi nefndarskipan var svohljóðandi:

* 1. **Formaður fjárhagsnefndar:** Þorsteinn P. Newton
	2. **Formaður íþróttanefnd:** Hrefna Guðmundsdóttir
	3. **Formaður allsherjar- og laganefndar:** Rósmundur Númason
	4. **Formaður uppstillinganefnd:** Ragnar Bragason

# 8. Framkomnar tillögur lagðar fram og vísað til nefnda

Vignir steig í pontu og las tillögu frá stjórn HSS og leggur til að hún verði lögð fyrir fjárhagsnefnd.

a. Tillagan var svohljóðandi:

70. ársþing HSS samþykkir að stjórn HSS sé heimilt að styrkja iðkendur innan félaga HSS um ákveðið hlutfall af þátttökugjaldi á íþróttamót utan héraðs. Hér er átt við mót sem HSS er ekki að senda lið á.

1. Meistaramót, bikarmót: 3000 kr á iðkenda að hámarki eða allt mótsgjald ef lægra en 3000 kr.

2. Frjálsíþróttamót, knattspyrnumót: 2000 kr á iðkenda að hámarki eða allt mótsgjald ef lægra en 2000 kr.

Greinargerð: Hér er miðast við að iðkandinn eða aðildarfélagið sjái um ferðakostnað. Iðkendur frá HSS hafa farið á Meistaramót í frjálsum og skíðakrakkar hafa farið á Bikarmót SKÍ. Mót sem krakkar frá HSS hafa farið á eru t.d. ÍR mót í frjálsum, Gaflarinn og önnur frjálsíþróttamót tengd samstarfi Sam vest, Goðamót í fótbolta, Smábæjarleikar, Staðarskálamót.

Vignir biður um orðið til útskýringar á tillögunni. Þetta er mál sem hefur verið til umræðu hjá stjórninni. Stjórninni vantar starfsreglur en fagnar aukinni þátttöku barna á mótum utan þeirra æfingasvæðis.

*Samþykkt samhljóða að vísa tillögunni til fjárlaganefndar.*

Lögð veður fram rekstraráætlun HSS fyrir árið 2017.

b. Íþróttanefnd fékk dagatal og getur skoðað fyrri dagsetningar. Vakin athygli á afmæli Sævangs 15. júlí og væri gaman að hafa héraðsmót á þeim tíma. Esther vekur athygli á samstarfi tómstundarfulltrúa og Strandabyggðar við tengilið verkefnisins Hreyfivika ef áhugi er á samstarfi. Auk þess hvetur hún nefndina að hafa í huga dagsetningu Hamingjudaga þegar íþróttaviðburðir eins og pollamót eru tímasett.

c. Allsherjar- og laganefn

d. Uppstillingarefnd fær í hendur fundagerð frá ársþingi til að vinna út frá.

Tillögur lagðar fyrir þingið, engar umræður eða athugasemdir.

 *Samþykkt samhljóða*.

# 9. Nefndarstörf

Fundarstjóri leggur til að nefndirnar dreifi sér um húsið og boðar til kaffihlés að þeim loknum.

Nefndir tóku til starfa og gert var kaffihlé í kjölfarið. Gæddu þingfulltrúar og gestir sér á gómsætum og glæsilegum veitingum í boði Ungmennafélagsins Neistans.

# 11. Nefndarálit, umræður og atkvæðagreiðslur

Fundarstjóri bauð nú nefndum að skýra frá vinnu sinni og tillögum.

## Fjárhagsnefnd

Björn Torfason steig í pontu fyrir hönd fjárhagsnefndar.

Björn les tillöguna orðrétt:

70. ársþing HSS samþykkir að stjórn HSS sé heimilt að styrkja iðkendur innan félaga HSS um ákveðið hlutfall af þátttökugjaldi á íþróttamót utan héraðs. Hér er átt við mót sem HSS er ekki að senda lið á.

1. Meistaramót, bikarmót: 3000 kr á iðkenda að hámarki eða allt mótsgjald ef lægra en 3000 kr.

2. Frjálsíþróttamót, knattspyrnumót: 2000 kr á iðkenda að hámarki eða allt mótsgjald ef lægra en 2000 kr.

Fjárhagsnefnd gerir þá tillögu um að styrkt verði á um 3000 krónur á hvern iðkanda eða um allt gjaldið, ef gjaldið er undir 3000 krónum. Óháð keppnisgreinum undan merkjum aðildafélaga eða samstarfsfélaga HSS.

Umræður skapast um orðalag tillögunnar. Tillaga metin ekki fullmótuð og send aftur til allsherjar- og laganefndar til frekari umfjöllunar.

## Íþróttanefnd

Júlíus Jónsson formaður íþróttanefndar lagði fram tillögu að mótadagskrá sumarsins frá íþróttanefnd.

### Tillaga að mótadagskrá sumarsins 2017:

* 29. maí (mánudagur kl. 18) - Götuhlaup HSS og Hólmadrangs á Hólmavík
* 16.-18. júní – Smábæjarleikar á Blönduósi
* 24. júní (laugardagur) - Jónsmessusundmót
* 30. Júní (föstudagur kl. 19 á Hamingjudögum) – Golfmót HSS
* 2. júlí (sunnudagur kl. 11 á Hamingjudögum) – Polla- og pæjumót á Skeljavíkurgrundum
* 16. júlí (sunnudagur) – Héraðsmót HSS í frjálsum íþróttum
* 4.- 6. ágúst – Unglingalandsmót UMFÍ á Egilsstöðum
* 17. ágúst (fimmtudagur kl. 18) – Barnamót HSS
* 26. ágúst (laugardagur kl. 10) – Þríþraut HSS

Athugasemd frá Esther varðandi sundmót. Nefndin tekur það til skoðunar. Tillaga um að sundmót verði 24. júní.

Tillaga íþróttanefndar borin upp til atkvæðis. *Samþykkt samhljóða.*

Gengið til atkvæða um tillögu. *Samþykkt með öllum greiddum atkvæðum*.

## Allsherjar- og laganefnd

Esther Ösp kom í pontu fyrir hönd alsherjar- og laganefndar. Nefndin kom með þá ábendingu að það þyrfti að prófarkalesa lögin og endurskoða eitt og annað og þá sérstaklega grein 3. Stjórn HSS færi í þau störf.

## Fjárlaganefnd

Björn Torfason kom aftur í pontu og lagði endurskoðaða tillögu sem hljóðar svo:

Fjárlaganefnd leggur til breytingu á tillögu stjórnar HSS og er hún svohljóðandi:

70. ársþing HSS samþykkir að stjórn HSS sé heimilt að styrkja iðkendur innan félaga HSS um ákveðið hlutfall af þátttökugjaldi á íþróttamót utan hérðas. T.d. Meistaramót í frjálsum, Bikarmót á skíðum, almenn frjálsíþróttamót og ýmiss íþróttamót að hámarki 3000 kr fyrir 18 ára og yngri. Umsókn berist á sama almannaksári og mót fer fram.

Gengið til atkvæða um tillögu. *Samþykkt með öllum greiddum atkvæðum*.

Björn leggur fram rekstraráætlun fyrir árið 2017.

Esther gerir athugasemd um kostnað um verktakagreiðslur ef áhugi er á að ráða framkvæmdastjóra.

*Tillaga um rekstraráætlun samþykkt samhljóða.*

## Uppstillingarnefnd

Ragnar Bragason formaður uppstillingarnefndar fór yfir tillögur um skipan í ráð og nefndir.

Nefndir lesnar upp.

## Stjórnir, ráð og nefndir

Aðalmenn í stjórn samkvæmt tillögu uppstillingarnefndar væru Vignir Örn Pálsson sem formaður, Dagbjört Hildur Torfadóttir sem gjaldkeri, Guðbjörg Hauksdóttir sem varaformaður, Hrafnhildur Þorsteinsdóttir sem ritari og Ragnar Bragason sem meðstjórnandi. Varamenn væru Bjarnheiður Júlía Fossdal, Birna Richardsdóttir og Árný Huld Haraldsdóttir.

Gengið til atkvæða um tillögu. *Stjórn og hlutverk þeirra innan stjórnar samþykkt með lófaklappi*.

|  |  |
| --- | --- |
| Mótaráð: Ragnar BragasonÓskar TorfasonRagnheiður B. Guðmundsdóttir*Til vara:* Eggert KristjánssonAlda Ýr IngimarsdóttirUnglingalandsmótsnefnd: Þuríður FriðriksdóttirAðalbjörg ÓskarsdóttirJóhanna Hreinsdóttir | Frjálsíþróttaráð: Viktoría ÓlafsdóttirJóhann L. Jónsson Birna Ingimarsdóttir *Til vara:* Hrafnhildur ÞorsteinsdóttirSigríður Drífa ÞórólfsdóttirSkoðunarmenn reikninga: Þorsteinn Sigfússon Ingimundur Pálsson *Til vara:* Signý Ólafsdóttir Ólafur Ingimundarson |

Gengið til atkvæða um tillögu. *Nefndir samþykktar með lófaklappi.*

# 12. Önnur mál

# Verðlaunaafhendingar

Fundarstjóri býður formanni að koma í pontu.

Vignir Pálsson tók nú til máls og lýsti kjöri efnilegasta íþróttamanns ársins og íþróttamanns ársins 2016 hjá HSS.

## a. Efnilegasti íþróttamaður HSS árið 2016:

1. - 2. sæti: Stefán Snær Ragnarsson og Hilmar Tryggvi Kristjánsson - 11 stig

3. sæti: Friðrik – 10 stig

Vignir segir drengina hafa verið duglega að iðka sínar íþróttir og átt glæsileg afrek.

## b. Íþróttamaður HSS árið 2016:

1. sæti: Ragnar Bragason – 12 stig

2. sæti: Jón E. Halldórsson – 9 stig

3. sæti: Vala Friðriksdóttir – 8 stig

Ragnar Bragason, Stefán Snær og Hilmar Tryggvi tóku við viðurkenningum sínum undir lófataki allra viðstaddra.

## c. Hvatningarbikar

Vignir afhendir Hvatningarbikar UMFÍ og HSS með eftirfarandi orðum:

Héraðssambandið hefur í nokkur ár veitt hvatningarbikar UMFÍ fyrir vel unnin störf í þágu íþrótta, með von um að sú hvatning efli viðkomandi enn frekar.

Stjórn HSS hefur ákveðið að í ár fari Hvatningarbikar UMFÍ árið 2016 fer til Skíðafélags Strandamanna.

Rósmundur Númason formaður Skíðafélags Strandamanna tekur við viðurkenningunni undir lófataki viðstaddra.

Fundarstjóri gaf nú orðið laust.

Vignir Örn steig í pontu og vill að send verði tillaga frá ársþingi HSS með Umf. Geislanum sem fer á fund sveitarstjóra á næstunni. Tillagan hljómar svo:

70. ársþing HSS haldið á Drangsnesi 3. maí 2017, skorar á sveitarstjórn Strandabyggðar að taka jákvætt í hugmynd Umf. Geislans að ráða íþróttakennara í 100% starf í íþróttakennslu og til að sjá um æfingar hjá Geislanum.

Greinagerð: HSS hefur ásamt Geislanum síðustu 2 ár átt í samstarfi við Strandabyggð um að auglýst var slíkt starf. Það er tilfinning okkar hjá HSS að ekki hafi verið næg alvara hjá fulltrúum Strandabyggðar til að klára þetta mál. Skorum við á sveitastjórn Strandabyggðar að ganga í þetta mál.

Fundarstjóri býður upp á umræður.

Tillagan borin upp til samþykktar. *Ályktun samþykkt samhljóða.*

# 14. Þingslit

Aðalbjörg fundarstjóri óskar verðlaunarhöfum til hamingju með viðurkenningar sínar. Hún þakkar kærlega fyrir sig og býður formanni orðið.

Vignir Örn Pálsson tekur til máls og þakkari Þorsteini Newton samstarfið, gestum, starfsmönnum þingsins, riturum og fundarstjóra sérstaklega fyrir sitt framlag. Hann óskar sérstaklega eftir því að fundargerð skili sér fljótt og segist treysta að svo verði. Vignir þakkar Umf. Neistanum fyrir frábærar veitingar. Þingfulltrúar klöppuðu duglega fyrir frábærum móttökum. Vignir sleit síðan þinginu.

*Þingi slitið kl. 22:17*

*Fundargjörð rituð af Hrafnhildi Þorsteinsdóttur*

*og Jóhönnu Rósmundsdóttur*